Ola By Rise

**Ola By Rise** (født 1960) er en norsk tidligere fotballtrener og -spiller. Han har vært spiller og trener både i Rosenborg Ballklub og på det . På landslaget var han assistenttrener i sju år. Han har også arbeidet som journalist. Fra 2016 er han Kultur- og idrettsdirektør i Trondheim kommune.

## Spillerkarriere
By Rise var keeper på Rosenborg fra 1977 til 1995. Han debuterte som keeper i toppdivisjonen 8. august 1977, bare 16 år gammel. Ola By Rise spilte hele 457 kamper for Rosenborg. 346 av kampene var seriekamper i toppserien, noe som først ble forbigått av Roar Strand i den andre serierunden i sesongen 2006. Som Rosenborg-spiller var han med på å vinne syv seriegull (1985, 1988, 1990 og 1992-1995) og fire norgesmesterskap (1988, 1990, 1992 og 1995).

På  var Ola By Rise med i svært mange landslagstropper, men det endte som regel med at han fikk se kampen fra benken. Det ble likevel 25 kamper på A-landslaget.

## Trenerkarriere
Etter at han la opp som aktiv, gikk han først tilbake til sin jobb som journalist i *[[Adresseavisen]]*. I 1998 ble Ola By Rise ansatt som assistenttrener i Rosenborg. I denne rollen ble han til 2003, under hovedtrenerne Trond Sollied (1998), Nils Arne Eggen (1999-2002) og Åge Hareide. Da Hareide forlot Rosenborg til fordel for  i desember 2003, overtok Ola By Rise som hovedtrener. Han hadde i utgangspunktet en toårig kontrakt som trener for Rosenborg, men fikk avskjed etter en skuffende sesong høsten 2004, til tross for at Rosenborg vant serien (riktignok med minst mulig margin) og kvalifiserte seg til Mesterligaen.

Som trener (assistenttrener og hovedtrener) for RBK vant Ola By Rise sju seriemesterskap (1998–2004) og to cupmesterskap (1999 og 2003).

Fra juli 2006 ble By Rise assistenttrener på det , etter at Stig Inge Bjørnebye sluttet for å bli trener for . Først var han assistent med Åge Hareide som hovedtrener, deretter med Egil Olsen som hovedtrener. Da Olsen ble erstattet med Per-Mathias Høgmo i 2013, fikk ikke Ola By Rise fortsette. Fra 8. juni 2015 og ut sesongen 2015 var han hovedtrener for Ranheim.

## Karriere utenom fotballen
Ola By Rise er utdannet cand.mag. med fagene psykologi, historie og norsk, og har lang erfaring som journalist og har jobbet tolv år i *Adresseavisen* og to år i *[[Arbeider-Avisa]]*. Mens han var trener i Rosenborg jobbet han som barne- og ungdomsbokanmelder i *Adresseavisen*. Som barnebokanmelder mottok han NBU-prisen. Før han begynte som landslagstrener var han redaksjonssjef i radioprogrammet *[[Her og nå (radioprogram)|Her og nå]]*.

Fra 2016 er han kultur- og idrettsdirektør i Trondheim kommune.

## Musikk
I 1977 var By Rise trommeslager i punkbandet Edge, men ble erstattet av Morten Dahl da han valgte å satse på fotball. Han har siden også bidratt med tekster for Petter Wavold, samt deltatt på en samling med trondheimssanger og en samling med Rosenborgsanger.

## Bøker
* 1998 &ndash; *God i mål: treningstips for små og store keepere*
* 2001 &ndash; *Dikt i garderoben* (Diktsamling)
* 2014 – *Ballens bane* ISBN 9788205473850

## Mannsutvalget
By Rise var medlem av Mannsutvalget, som ble oppnevnt 26. august 2022 for å «utrede likestillingsutfordringer menn møter og som bidrar til utenforskap og er til hinder for et likestilt samfunn.» Utvalgets rapport ble overlevert 24. april 2024.

## Referanser


## Eksterne lenker
* 
* Ola By Rise  på RBKweb.com